Kun laittaa hiekkaa, kalkkikiveä ja soodaa tuhatasteiseen uuniin,
saadaan nestemäistä lasia.
Taitavat lasinpuhaltajat keräävät sulan seoksen ontoilla pilleillä.
Pilliin puhaltaessa lasi pullistuu muotoiltavaksi kuplaksi.
Työkalut ja tekniikat ovat roomalaisten ajalta, mutta nyt -
me lisäämme lämpöä.
Palaamme Pohjois-Amerikan isoimpaan kuumapajaan,
jossa kymmenen lasinpuhaltajaa -
käy taistelua tulella tulta vastaan.
Tästä se lysti alkaa.
Kaikki peliin.
Suuret riskit...
Voi taivas.
Laita se penkille! -Olen aina täysillä mukana.
…tuovat suuren palkinnon.
Noin sitä pitää!
Jos he selviävät tulisesta kilpailusta, he voittavat elämää muuttavan palkinnon,
joka tuo mainetta ympäri maailman.
Olen Nick Uhas, ja tämä on Blown Away: Lasinpuhaltajien kisa.
BLOWN AWAY: LASINPUHALTAJIEN KISA
Olen Rob. Olen puhaltanut lasia yli 30 vuotta.
Olen kova tekijä tässä kisassa.
Olen Brenna. Minulla on 1-vuotias poika ja 2-vuotias tytär.
Vaikka olen huolehtivainen äiti,
kuumapajassa olen hurjapää.
Olen Trenton.
Ja hyvin kilpailuhenkinen. Voitto on tärkeintä.
Olen John Sharvin, lasipuhaltamon esimies.
En pääse puhaltamaan enää kovin usein, mutta rakastan sitä.
Olen John Moran. Tulin tänne Belgiasta asti.
En kehuskele sen kummemmin, mutta aion voittaa kisan.
Nimeni on Grace.
Haluan kannustaa muunsukupuolisia transihmisiä alalle.
Heitä ei ole alalla paljon.
Olen Claire. Pidän itseäni tarinankertojana lasin välityksellä.
Se tuo rakkautta ja positiivisuutta maailmaan.
Nimeni on Dan. Isoisoisäni oli toteemipaalujen veistäjä.
Toivon innoittavani alkuperäiskansojen edustajia ryhtymään lasinpuhaltajiksi.
Olen Maddy ja kotoisin Iso-Britanniasta.
Tulin tänne pullistelemaan luovia lihaksiani.
Olen Minhi. Esitän, ettei minusta ole juuri vastusta,
mutta on ihanaa tulla aliarvioiduksi.
Se saa uurastamaan entistä enemmän.
Lasinpuhaltajat, tervetuloa kuumapajaan.
Luvassa on kuumat oltavat.
On vieläkin vaikea uskoa, että olen täällä.
Olette kaikki isoja nimiä, joilla on vielä isompia unelmia.
Mutta kymmenen joukosta vain yksi voi olla paras lasinpuhaltaja.
Edessä on kymmenen haastetta,
joita arvioi upea lasitaiteilija ja vakituomarimme,
Katherine Gray.
Lasinpuhaltajat, odotukseni ovat tällä kaudella yhä korkeammat,
ja se johtuu siitä, että pääpalkinto on entistä suurempi.
Ei hätää, voittaja saa yhä 60 000 dollarin arvoisen palkinnon.
Rahasumman lisäksi siihen kuuluu -
residenssi maailmankuulussa Corning Museum of Glass -museossa.
Mutta sen lisäksi ensimmäistä kertaa koskaan -
finaalin voittanut teos pääsee näytteille Corningissa.
Se muuttaisi kaiken. Haluan palkinnon. Se olisi mahtavaa.
Haasteet ovat kovat.
Odotamme teidän vievän teknisen ja luovan osaamisenne äärirajoille.
Vain siten voitte osoittaa olevanne muita parempia.
Se voi kuulostaa pelottavalta, mutta ei hätää, te pystytte siihen.
Kysykää vaikka jakson vierailevalta tuomarilta.
Ensimmäinen Blown Away -mestari, Deborah Czeresko.
Deborah. Uskomatonta, että hän on täällä.
Deborah on mahtava. Hän inspiroi minua.
Deborah on kiistaton huipputekijä, ja meni syteen tai saveen,
hän arvioi aikaansaannokseni.
Tämä kuumapaja mullisti elämäni.
Alussa pelkäsin, ettei kukaan ymmärtäisi suunnittelukonseptejani -
tai minua.
Mutta koska sain tilaisuuden,
lakkasin välittämästä muiden mielipiteistä ja keskityin itseeni.
Se teki minusta itsevarmemman ihmisen ja paremman taiteilijan.
Evoluutio rulaa, beibi!
Ja nyt ensimmäiseen haasteeseen.
Jokainen teistä saa luoda lasiteoksen,
joka kuvaa kehitystänne lasinpuhaltajaksi.
Se voi liittyä uraan, yksityiselämään, unelmaan, identiteettiin,
tai ongelmaan, joka vaikutti teihin.
Haluamme ymmärtää teitä paremmin.
Teillä on viisi tuntia aikaa suunnitella, luoda ja esitellä ainutlaatuinen lasiteos.
Arvioimme konseptia, luovuutta ja teknisiä taitoja.
Ja se lasinpuhaltaja, joka ei tee meihin vaikutusta,
joutuu lähtemään kuumapajasta.
Haluan jäädä.
Lasinpuhaltajat, valmiina, paikoillenne,
menkää puhaltamaan!
MUOTOILU
Ensimmäinen haaste. Olen innoissani.
Käsittelen filippiiniläisamerikkalaista identiteettiäni teoksessa.
Se kuvastaa verta, hikeä ja kyyneleitä,
joita olen vuodattanut tässä työssä.
Minulla on insinööritausta.
Aion pinota teokseen pyöriä ja rattaita,
jotka muuntautuvat abstraktimpaan muotoon.
Aion antaa vain palaa.
Teoksen nimeksi tulee "Pidä ovea auki".
En tehnyt tätä yksin. Moni, joka olisi voinut kääntää selkänsä,
piti ovea auki ja antoi minulle tilaisuuden.
Siksi olen nyt tässä.
Aion tehdä lasiveistoksen,
jonka läpi kulkee DNA-rakennetta muistuttavia tankoja.
Elämä on kuin purukumiautomaatti.
Ei voi valita, mitä saa, mutta sillä pitää pärjätä.
Teen eräänlaisen meikkauspeilin.
Jokainen pieni linssi näyttää erilaisen peilikuvan.
Teen siluetin naisesta, joka edustaa minua taiteilijana.
Se rikkoo minuuden kahleet loputtoman luovuuden tähden.
Teos kertoo siitä, kun isäni kuoli.
Hän oli kuollessaan 38-vuotias.
Jälkeenpäin olen tajunnut, miten paljon se määritti elämääni,
kun pelkäsin kuolevani siinä iässä. Mutta minusta tuli taiteilija.
Minulla on ADHD, aika paha sellainen.
Teokseni kuvastaa haastetta, joka liittyy idean synnyttämiseen.
INKUBAATTORI
Lasi on ei-binäärinen materiaali. Se ei ole kiinteää eikä nestemäistä.
Koen olevani ei-binäärinen.
Lasiveistokset ruumiillistavat sitä, mitä on olla gay.
Olen tosi innoissani.
LUOMINEN
No niin.
Pitää laittaa takatukka kiinni.
Pitää panna takatukka kuriin. Vaikka se onkin älytön, en halua sotkea sitä.
Puhalluslamppu tulossa!
No nyt.
Siinä se on.
Mahtavaa päästä vihdoin kuumapajaan.
Olenkin jo odottanut sitä. Ja olen innoissani.
Toimin pääasiassa adrenaliinin voimin.
Paahdan aina täyttä höyryä.
Sellainen olen.
No niin, ensimmäinen otto.
On tärkeää onnistua ensimmäisessä haasteessa.
Siitä saa luottamusta.
Tämä on tosi pelottavaa. Mukana on monta raskaan sarjan ammattilaista.
Täällä on monta kovaa kilpailijaa, mutta varsinkin Dan Friday.
Täytyy vain antaa palaa.
Ensimmäinen haaste on tavallaan kaikki tai ei mitään.
Kauniilta näyttää.
Mitä mieltä olet tämän kauden tasosta?
Olen aika otettu.
Rob, Dan ja Claire, John Moran ovat kaikki varsin nimekkäitä tekijöitä.
Osallistuminen on heille iso riski.
Voi olla vaikeaa keksiä uusia ideoita.
Sitä voi kangistua kaavoihinsa.
Se on nähty ennenkin.
Tästä tulee hitonmoinen kilpailu .
Tästä kuvusta tulee minua kuvastavan veistoksen kehys.
Lasten jättäminen kotiin kisan takia oli yksi elämäni vaikeimpia päätöksiä.
En voinut ohittaa tätä tilaisuutta.
Blown Away -kuumapajassa on upeaa.
Paineet ovat kovat ja paikat normaalia kuumemmat.
En tee tätä kokopäiväisesti. Opittavaa riittää.
Olen ikuinen opiskelija alalla.
Deborah, keneen erityisesti kiinnität huomiota?
Minua kiinnostaa etenkin nousevien taiteilijoiden sukupolvi.
Kuten esimerkiksi Minhi, Maddy,
Grace, Trenton. Odotan näkeväni, mitä he saavat aikaan.
Puhalla vain. Kuumennan tätä vielä.
Puhalla vain. Ja seis.
Uusia puhaltajia on kymmenen. Luuletko kahden edelliskauden -
valmistaneen heitä kisaan?
En tiedä, pystyykö henkiseen ja fyysiseen rasitukseen valmistautumaan mitenkään -
ennen kuin vasta paikan päällä.
Niin. -Se on kauhean vaativaa.
Se on rankkaa.
En ole työskennellyt pajassa, jossa on kymmenen kuumennusuunia.
Se on aika paljon.
Yleensä kuumapajassa -
ei ole muita kilpailevia lasinpuhaltajia -
hengittämässä niskaan ja toivomassa, että putoaa.
Valtavat paineet.
Täällä on kova kilpailu.
Janoan voittoa. Olen tosi kilpailuhenkinen.
Aina kun epäilen itseäni, ajattelen Beyoncéa ja yritän olla kuin hän.
Olen itseni pahin kilpailija. Pitää vain antaa palaa.
Olen aina täysillä mukana. Sellainen minä olen.
Juuri nyt muotoilen tästä koripalloa.
Teos on eräänlainen memento mori ja kuvastaa isäni kuolemaa.
Memento mori on muistutus kuolevaisuudesta.
Kuoleman läsnäolo oli toistuva teema etenkin perinteisessä taiteessa.
Tyhjennän ilmat koripallosta ja siitä tulee vähän kuin sydän.
Kunpa tästä tulisi sellainen kuin haluan. Tämä merkitsee minulle paljon.
Elämäni on yhtä ideoiden luomista. Hautomosta tuleva muna kuvastaa sitä.
Tunnen suunnatonta intohimoa lasia kohtaan.
Se on minulle parempi itsetutkiskelun väline kuin mikään muu materiaali.
Keskittyminen ei saa herpaantua hetkeksikään.
Meillä on vielä tunti aikaa!
Voi luoja.
Pidä se pyörimässä ja vähän… Enemmän keskeltä.
Lasitangon tekeminen on vanhimpia tekniikoita.
Se on minusta ihanaa. Voisin tehdä yksistään sitä päivät pitkät.
Tämä vääntynyt tanko näyttää toivottavasti DNA:lta.
Claire on lempitaiteilijoitani. Hänen luomuksensa ovat uskomattomia.
Lasi antaa minulle rohkeutta.
Yritän aina parantaa, kun olen lasipajalla.
Teemme jo nyt mieletöntä jälkeä. Katso nyt. Tämä on mahtava.
Tästä tulee käsi.
Teen käden ja ovenpidikkeen.
Vähän iso, mutta ei se mitään.
Edustan täällä monia ihmisiä ja heimoani, Lummi Nationia.
Ja kaikkia niitä, jotka pitivät minulle ovea auki.
On tärkeää vaalia omia juuriaan.
Tästä tuli näin iso vähän vahingossa.
Miten menee? -Ihan hyvin. Entä sinulla?
Aika hyvin. -Hyvä.
Deborah, jos olisit mukana haasteessa, miten lähtisit työstämään sitä?
Hyvä kysymys. Olen kehittynyt vuosien varrella paljon, myös urallani.
Nuorena halusin pelata lentopalloa ammattilaisena.
Niinpä tietysti.
Opiskelin myös biologiksi -
ja sitten kiinnostuin psykologiasta. Se kaikki johdatteli minua lasin pariin.
Urheilu, psykologia ja tiede. Ammennan niistä kaikista yhä edelleen.
AIKAA JÄLJELLÄ 2 TUNTIA
No niin. Nyt vauhtia.
Täydellistä. Lasi kuvastaa gaytä ja miltä se näyttää -
molekyylimuodossa. Eriskummallisin luomukseni koskaan.
On mieletöntä olla täällä.
Täällä on paljon ihmisiä ja monia isoja nimiä, ja paja on valtava.
Onhan se aika hermoja raastavaa.
Haluan edustaa sateenkaariyhteisöä, joten teos on omistettu heille.
Työstän paraikaa lasista jalkaa teokselle.
Minusta lasinpuhallus soveltuu parhaiten tietyntyyppisille ihmisille.
Ne, jotka valitsevat lasin, itseni mukaan lukien,
haluavat panna itsensä koville.
Me janoamme uusia haasteita.
Lasi näyttää tosi hyvältä.
No niin, ota se. Ylähyllylle.
JÄÄHDYTYSUUNI LASI JÄÄHTYY UUNISSA HITAASTI
Yksi tehty. Loistavaa.
Tuo saattaa mennä rikki. Jatka vain puristamista.
Tästä tulee vanha kunnon ratas. Katsohan tätä.
Teen näistä hammaspyöriä. Niitä tulee useampi.
Jätin insinööriopinnot ryhtyäkseni taiteilijaksi.
Inhosin tekniikkaa. Se oli tylsää.
Teos kuvastaa vasemman ja oikean aivolohkoni melodiaa.
Kun valitsin taiteen tekniikan sijaan,
vanhempani eivät olleet siitä aluksi järin riemuissaan.
Tein siitä liian paksun, mikä on pienoinen ongelma. Valmiina?
Lisään lasin seinämään vettä,
joka on yli 800-asteista. Se aiheuttaa pinnassa reaktion.
En ole tehnyt tätä ennen.
Valmiina? Tämä on tosi hauskaa.
Loistavaa. Näin me teemme.
Jälki olisi voinut olla siistimpää. Hyvä tietää.
Vaikeinta on tehdä sellaista, mitä ei ole tehnyt ennen.
Hänen teoksensa kuvastaa ehkä elämän kovia kolhuja.
En ikinä luovuta. Joskus ehkä pitäisi, mutta jatkan vain.
Hyvää työtä.
Hei, Katherine. -Hei, Trenton.
Projektisi näyttää kunnianhimoiselta. -Kyllä.
Millaisen viestin haluat kertoa maailmalle kuumapajassa ollessasi?
Että minunlaisia ihmisiä on alalla ja lasitaiteen parissa.
On tärkeää toimia esimerkkinä.
On vaikeaa innostaa nuoria alalle,
jos he eivät voi nähdä itseään samassa tilanteessa.
Tästä se muotoutuu. Hienoa.
No niin. Katsotaanpa. Hyvältä näyttää.
Hei, Maddy. Miltä tuntuu olla Blown Awayn kuumapajassa?
Huikealta. En tahdo uskoa, että olen täällä.
Olen työstänyt lasia vasta kuusi vuotta.
Saat olla ylpeä itsestäsi. -Kiitos.
Olen vähän kuin kala kuivalla maalla.
Mukana on mielettömän taitavia lasinpuhaltajia.
Tämä on varmasti tähänastisen urani kohokohta -
olla täällä kuumapajassa.
Nyt tämä alkaa jo vähän sujua.
Yksi tunti jäljellä!
Selvä, chef. -Voi veljet. Nyt jo?
Vauhdilla se menee.
Ajantajuni katosi tyystin.
Kauniilta näyttää. Teos kertoo vaikeuksien voittamisesta elämässäni.
Miten pienikin muutos katsantokannassa -
voi tehdä kauheasta asiasta hyvin merkityksellisen.
Menetin hiljattain aviomieheni,
ja se oli raskainta, mitä olen koskaan kokenut.
Ja…
Sitä on vieläkin vaikea hyväksyä.
Käännä.
Jos hän näkisi minut täällä, hän sanoisi:
"Olet ansainnut paikkasi. Sinä voitat."
Pois tieltä!
Ja kuumennetaan. Suoristan tätä hieman.
Edessä on tuliset paikat.
AIKAA JÄLJELLÄ 20 MINUUTTIA
Tosi kuuma.
Tämä on kuumin kuumapaja, jossa olen ikinä ollut.
En ole koskaan hikoillut tai haissut näin paljon.
Minua pyörryttää ja vatsaa kouristaa.
Minulla on vaikeuksia suorittaa haaste loppuun.
Käteni alkavat krampata.
Pusken eteenpäin kivusta huolimatta. Jatkan vain.
Kylmät oluet maistuvat tämän jälkeen.
Kymmenen minuuttia! Vain kymmenen minuuttia.
Hetkinen, mitä?
Nyt pitää panna töpinäksi.
Liikettä niveliin!
Hyvältä näyttää. Vielä viimeinen kuumennus.
Teen tämän vielä kerran.
Tolkutonta. Pannaan tämä jäähdytysuuniin.
Purista tosi tiukasti. -Jep.
Miten menee? -Aika?
Viisi minuuttia aikaa! Viekää teokset jäähdytysuuniin.
Viime tippaan asti. -Otan sen.
Melkein valmista. Tämä kivi pelastaa meidät.
No niin.
Valmiina ottamaan kiinni?
Lähtisikö se nyt irti?
Jee, beibi!
Ota se. Purista kovaa.
Hyvältä näyttää.
Tulossa oikealta puolen! -Tosi varovasti!
Tein sen. No niin.
Huippua. Kiitos.
ESITTELY
Tässä haasteessa meidän piti pohtia evoluutiotamme -
taiteilijoiksi, joita olemme nyt.
"PIDÄ OVEA AUKI"
Lasi muutti elämäni, koska alan ihmiset tukevat toisiaan.
Ilman niitä, jotka pitivät minulle ovea auki, en olisi tässä.
Olen kokenut paljon vaikeuksia elämässäni.
Tämä teos jäljittelee taisteluitani.
Teos kuvastaa omaa identiteettiäni, perhettä, perinteitä ja uhrauksia.
Teos on hyvin henkilökohtainen. Siinä on kauneutta mutta myös pimeyttä.
Teos kehottaa nauttimaan elämästä, mitä ikinä vastaan tuleekaan.
Halusin teoksen kuvastavan tarinaani ja näyttää, miten pääni toimii.
Toivon teoksen osoittavan, että kaikki on mahdollista.
Haluan näyttää, että muuttuvaisuus on todella kaunista ja hurjan hauskaa.
Toivon tuomareiden näkevän ihastuttavan veistoksen,
joka kuvastaa työtäni ja luovuuttani.
Kauden ensimmäinen galleriamme.
Tässä on Robin teos. ADHD-diagnoosi on muokannut häntä taiteilijana.
Lasi pakottaa Robin keskittymään ideoiden hautomiseen -
ja loputtomien mahdollisuuksien houkutukseen.
Pidän todella paljon tuosta munasta.
Se luo hienon kontrastin marionettihahmolle.
Teos kertoo paljon hänestä henkilönä ja miten hän suhtautuu ideoihinsa -
ja niiden suurellisuuteen, mutta samalla se on hyvin didaktinen.
Mitä tarkoitat didaktisella?
Se kertoo katsojalle, mitä ja miten ajatella.
Ymmärrän. -Tulkinnalle ei ole tilaa.
Ymmärrän.
Tämä on Trentonin teos.
Rakastan sitä.
Kuin jumalolento hänen kulttuuristaan.
Niitä veistettiin alun perin puusta.
Lasisena se on askel eteenpäin.
Kulhot ja astiat on tehty huolella. Itse veistos menettelee.
Tämä on Brennan teos.
Kaikki nämä terävät rikkinäiset lasit luovat sekavan ja häiritsevän vaikutelman.
Tekninen toteutus ansaitsee kiitokset,
mutta konseptina kotelo ja perhonen -
on vähän turhan yksinkertaistettu.
Tämä on Maddyn. Sen sijaan, että elämä olisi kuin suklaarasia,
Maddystä se on kuin purkka-automaatti. Ei voi valita, mitä saa.
Se on hyvin pelkistetty. Narratiivia on yksinkertaistettu liikaa.
Tämä on John Moranin teos.
Siinä on monia erinäköisiä osia.
En ole varma, yhdistyvätkö ne yhdeksi vahvaksi tarinaksi.
Minulle teos on runoutta lasin muodossa. Se on hyvin tunteisiin vetoava.
Koripallosta on tyhjentymässä ilmat.
Se yrittää pitää elämästä kiinni. Todella runollista.
Eli pisteet kotiin kertaheitolla, vai?
Ehdottomasti.
Tämä on Danin teos.
Käsi on veistetty todella hienosti.
Ja myös ovenpidikkeen yksityiskohdat on tehty huolella.
Halusikohan Dan näyttää, mitä kaikkea hän osaa tehdä lasista?
Varmasti. Tämähän on kilpailu, joten kaikki peliin tai mars kotiin.
Niin.
Tämä on Clairen teos.
Claire on taituri lasinpuhaltajana.
Heillä oli viisi tuntia. Hän olisi voinut saada aikaan paljon enemmänkin.
Ehkä hän pelasi varman päälle, en tiedä.
Uusi paja taisi tuottaa vaikeuksia.
Mutta olosuhteet olivat kaikille samat. Se on tasapuolista.
Lintu on huippu. -Se on aika söpö ja herttainen.
Se on söpö, mutta ei kerro tarinaa muutoksesta -
tai evoluutiosta taiteilijana.
Tämä on Gracen teos.
Gracen teos tutkii lasin moninaista molekyylirakennetta.
Ei nestemäinen, ei kiinteä, mutta jotain siltä väliltä.
Teoksen rakenne on kuin molekulaarinen sateenkaari,
josta kehkeytyy jotain suurta. Minusta se on leikkisä ja hauska. Ihana.
Tämä on John Sharvinin teos. Kivet edustavat kuoppia tiellä,
joista John on ammentanut tilaisuuksia kasvaa -
antamatta niiden sammuttaa hänen moottoriaan.
Kivi on suosikkini tekstuurin takia. Sitä tekee mieli koskea.
Kivi on hyvin realistinen,
ja kun rattaat eivät ole yhtä realistisia,
ne erottuvat kivestä, eivätkä välttämättä edukseen.
Tämä on Minhin teos.
Se on näköjään meikkauspeili.
En oikein ymmärrä ideaa teoksen taustalla.
Pinkki lienee viittaus ruusunpunaisiin laseihin.
Konsepti on tavanomainen ja aika kliseemäinen.
En halua nähdä kliseitä. Tämä ei toimi minulle.
Eikä se toimi kliseenä.
Jos Minhi pysyy kisassa, toivon hänen näyttävän enemmän teknistä osaamistaan.
No niin. Oletteko valmiit arviointeihin?
Jo vain.
Teoksessa on varmasti vikoja, mutta olen aika luottavaisin mielin.
Mietin jo, mitä teen kotiin päästyäni. Olen ihan hermona.
Jos putoan, lähden täältä pystypäin.
Ensimmäiset teoksenne galleriassa olivat parhaita näkemiämme.
Nick, unohditko nyt ykköskauden?
Toivon aina, että näemme heti, kuka oli paras ja kuka huonoin,
mutta ette tee sitä meille helpoksi.
Dan, kerro meille teoksestasi.
Siitä tuli vähän isompi kuin kaavailin,
mutta siltä polulta ei käännytä enää takaisin.
Yksi asia etenkin tästä näkökulmasta kiinnittää huomion.
Se näyttää vähän kuin heiluttelisit keskaria.
Oliko se tarkoituskin? -Ei ollut.
En heiluttelisi keskaria Katherinelle.
Grace. Mitä teknisiä taitoja haluat esitellä teoksellasi?
Molemmat näytteistä ovat onttoja.
Lisäksi ne ovat petrimaljoissa,
joka on teknisesti aika haastavaa muotoilla.
Kiitos, Grace. -Kiitos.
Claire. -Kuvastaako teos mielestäsi taitotasoasi?
Kyllä, minusta DNA-rakennetta muistuttavan tangon luominen -
on erikoisalaani.
Minusta veistos olisi voinut olla taidokkaammin tehty.
Kulho ei ole erityisen onnistunut.
Täysin totta.
Kiitos, Claire. -Kiitos.
Minhi. Onko teoksesi tarpeeksi hyvä pitämään sinut kisassa?
Minusta sen konsepti on hyvin vahva ja henkilökohtainen.
Onko kisaan osallistuminen osa muutostasi?
Kisaan osallistuminen on ehdottomasti osa muutostani.
Jouduin hiljattain todistamaan minulle rakkaimman ihmisen menehtymistä,
mutta…
Läheiseni kysyvät minulta usein, miten pääsen aamuisin ylös sängystä -
ja miten jaksan hymyillä,
ja se kaikki liittyy siihen, miten suhtaudun elämään -
ja miten yritän aina nähdä -
valoisampia päiviä.
Suurkiitokset, Minhi. -Kiitos.
John Sharvin.
Kivien realistisuus teki meihin vaikutuksen,
mikä saattoi olla haitaksikin, koska rattaissa sitä ei ollut.
En jakanut ajankäyttöä oikein -
ja halusin silti saada näytille jotain.
Olenko täysin tyytyväinen? En.
Tiedän, että pystyn parempaan. Ja haluan näyttää sen.
Kiitos, John. -Olkaa hyvä.
Kiitos kaikille. Vetäydymme puntaroimaan tilannetta.
Kunpa en joutuisi lähtemään. Minulla on paljon näytettävää, ja haluan jatkaa.
Minusta heillä oli hyvä konsepti, mutta toteutus kangerteli.
Tiedän olevani erinomainen lasinpuhaltaja. En halua pudota ensimmäisenä.
Minusta emme voi antaa tarinan vaikuttaa päätökseen,
vaan teoksia tulee arvioida sellaisenaan.
Tuntuu, että taisin haukata liian suuren palan.
Kiitos kärsivällisyydestä. Yksi teistä aloitti kisan räväkästi -
ja loi henkilökohtaisen teoksen, joka kuvasti intohimoa -
ja osoitti samalla huikeaa teknistä osaamista.
Tämän päivän Paras puhaltaja on…
Dan.
Uskomatonta, että voitin ensimmäisen haasteen.
Joudun muiden silmätikuksi, että kiitos vain.
Tämän haasteen voittajana saat edun seuraavaan haasteeseen.
Mutta se selviää vasta sitten.
Nyt siirrymme pudotukseen.
Yhden puhaltajan teos ei tehnyt meihin vaikutusta. Ja se on…
Claire. Hyvästele muut ja poistu kuumapajasta.
Kiitos tilaisuudesta. Ikävää, että tuotin pettymyksen.
Hienoa työtä. Onnea matkaan kaikille.
Olen hyvin pettynyt. En saanut aikaan teosta, joka olisi kuvastanut minua.
En tietenkään halua lähteä ensin. En toivonut sitä.
Mutta selviän tästä.
Yksi haaste tehty, yhdeksän jäljellä.
Menkää lepäämään. Se on teille tarpeen.
Tämä on yhtä tunteiden vuoristorataa, mutta jännittävää. Turvavyöt kiinni!
Minun täytyy petrata peliäni.
Tekstitys: Mirka Pohjanrinne